Bacău, 04 mai 2014

**Conferinţa Internaţională „Riscuri naturale şi antropice”, Ediţia a II-a**

**Comunicat de presă**

În perioada 04-07 iunie 2014 va avea loc la Universitatea „Vasile Alecsandri” din Bacău a doua ediţie a Conferinţei Internaţionale „Riscuri naturale şi antropice”, organizată în colaborare cu Universitatea Tehnică „Gheorghe Asachi” din Iaşi, Universitatea Politehnică din Torino, Italia, Universitatea Tehnologică din Varşovia, Polonia, Universitatea „Angel Kanchev” din Ruse, Bulgaria, Academia de Ştiinţe Agricole „Gheorghe Ionescu-Şişeşti”. Conferinţa este realizată cu sprijinul Agenţiei Naţionale pentru Cercetare Ştiinţifică, Agenţiei Universitare a Francofoniei şi Consiliului Local Bacău. Cele peste 240 de lucrări sintetizează cele mai actuale preocupări din domeniul riscurilor în cadrul celor 9 secţiuni: riscuri terestre şi extraterestre, riscuri din activităţile industriale, riscuri de mediu şi sănătate, riscuri în activităţile agricole, riscul în afaceri, riscuri sociale şi în educaţie, riscuri IT&C, asumarea riscurilor din perspectivă literară, lingvistică şi comunicaţională, managementul riscurilor. La manifestarea ştiinţifică vor fi prezentate lucrări realizate de academicieni, cadre didactice universitare, cercetători şi doctoranzi din 24 ţări: Belgia, Bulgaria, Camerun, Cipru, Coasta de Fildeş, R.D. Congo, Elveția, Finlanda, Franţa, Grecia, Guineea, Iran, Irlanda, Italia, Kazahstan, Marea Britanie, Maroc, Moldova, Polonia, Senegal, Serbia, Tunisia, Ucraina și România.

Deschiderea oficială a conferinţei va avea loc, **joi, 05.06.2014, ora 9.00, în Aula Universităţii „Vasile Alecsandri” din Bacău**.

Prorector cu etica şi imaginea universităţii,

Lector univ. dr. Cristina CÎRTIŢĂ-BUZOIANU